TALIJANSKI DJEČJI VRTIĆ „VRTULJAK“ UMAG

SCUOLA MATERNA ITALIANA “GIROTONDO” UMAGO

Školska ulica 12, Via della scuola 12

Umag/Umago

KLASA: 112-06/17-01/01

URBROJ: 2105/05-16/01-17-2

Umag, 04. travnja 2017. godine

            Na temelju članka 59. Zakona o radu (NN 93/14) članka 6., 7. i 8. Zakona o poticanju zapošljavanja (NN [57/12](http://www.zakon.hr/cms.htm?id=163), [120/12](http://www.zakon.hr/cms.htm?id=164)) i članka 28. Zakona o predškolskom odgoju i obrazovanju (NN 10/97, 107/07 i 94/13), Upravno vijeće Talijanskog dječjeg vrtića „Vrtuljak“ Umag/Scuola materna italiana “Girotondo” Umago, dana 04.04.2017. godine, objavljuje

**JAVNI POZIV**

**za dostavu prijava za stručno osposobljavanje za rad**

**bez zasnivanja radnog odnosa**

**I.**

Talijanski dječji vrtić „ Vrtuljak“ Umag/Scuola materna italiana “Girotondo” Umago iskazuje potrebu za korištenja mjere „Stručnog osposobljavanja za rad bez zasnivanja radnog odnosa“ putem Hrvatskog zavoda za zapošljavanje.

Cilj osposobljavanja za rad je stjecanje radnog iskustva potrebnog za polaganje stručnog ispita, u skladu sa člankom 28. Zakona o predškolskom odgoju i obrazovanju (NN 10/97, 107/07 i 94/13).

Pristupnici moraju ispunjavati uvjete iz članka 10. Zakona o odgoju i obrazovanju na jeziku i pismu nacionalnih manjina.

**II.**

Polaznici/polaznice stručnog osposobljavanja za rad bez zasnivanja radnog odnosa primaju se na vrijeme do 12 mjeseci u punom radnom vremenu u TDV „Vrtuljak“ Umag/SMI “Girotondo” Umago na radno mjesto:

1. odgojitelj - 3 polaznika/ce (bacc.praesc.educ / mag.praesc.educ)

Osoba koja podnosi prijavu za stručno osposobljavanje za rad bez zasnivanja radnog odnosa, obavezna je uz prijavu priložiti:

* Životopis
* Presliku diplome ili potvrde o završenom studiju
* Presliku domovnice
* Presliku osobne iskaznice
* Dokaz o radnom stažu (elektronski zapis s podacima o radnom stažu i radnom  odnosu iz HZMO)
* Uvjerenje nadležnog suda da se protiv kandidata ne vodi kazneni postupak (ne starije od dana objave javnog poziva)
* Dokaz o ispunjavanju uvjeta iz članka 10. Zakona o odgoju i obrazovanju na jeziku i pismu nacionalnih manjina
* Uvjerenje HZZ-a da se kandidat vodi u evidenciji nezaposlenih osoba

**III.**

Na Javni poziv mogu se javiti osobe oba spola.

Osoba se može primiti na stručno osposobljavanje bez zasnivanja radnog odnosa ako:

**a)** je prijavljena u evidenciji nezaposlenih osoba pri nadležnoj službi za zapošljavanje Hrvatskog zavoda za zapošljavanje duže od 30 dana

**b)** ima odgovarajuću stručnu spremu   predviđenu za obavljanje poslova radnog mjesta za čije se osposobljavanje prima na stručno osposobljavanje

**c)** bez obzira na razdoblje ukupno evidentiranog radnog staža u mirovinskom osiguranju, ima manje od jedne godine staža u zvanju za koje se obrazovala, odnosno evidentiranog staža po toj osnovi kod tuzemnog ili inozemnog nositelja obveznog mirovinskog osiguranja.

**IV.**

Prijave se podnose isključivo poštom u roku od 8 dana od dana objave javnog poziva na adresu: Talijanski dječji vrtić “Vrtuljak” Umag/Scuola materna italiana “Girotondo” Umago, Školska ulica 12, 52470 Umag, sa naznakom „Stručno osposobljavanje za rad – odgojitelj“.

**V.**

Za osobe za koje se utvrdi da su podnijele pravodobnu i urednu dokumentaciju, od Hrvatskog zavoda za zapošljavanje biti će zatražena provjera ispunjavanja uvjeta za korištenje mjere „Stručno osposobljavanje za rad bez zasnivanja radnog odnosa“.

Osobe za koje se dobije pozitivan povratni odgovor od strane Hrvatskog zavoda za zapošljavanje, biti će pozvane na informativni razgovor.

Stručno osposobljavanje za rad obavlja se temeljem pisanog ugovora kojim će se urediti prava i obveze kandidata i TDV ''Vrtuljak'' Umag/SMI “Girotondo” Umago, prema programu stručnog osposobljavanja za rad, pod vodstvom mentora.

Prije sklapanja ugovora izabrani kandidati dužni su priložiti uvjerenje o utvrđenoj zdravstvenoj sposobnosti za obavljanje poslova odgojitelja/ice, te izvornike ili ovjerene preslike traženih dokumenata.

Kandidati nemaju status zaposlenika i nisu u radnom odnosu.

Kandidati će o rezultatima poziva biti pismeno obaviješteni u roku od 30 dana od isteka roka Javnog poziva.

**VI.**

Osoba koja ne podnese pravodobnu i/ili urednu prijavu ili osoba za koju se utvrdi da ne ispunjava uvjete iz točke III. ovog Javnog poziva, neće se smatrati kandidatom i njihove prijave neće biti razmatrane.

Urednom prijavom smatra se prijava koja sadrži sve podatke i priloge navedene u točci II. ovog Javnog poziva.

Za kandidate/kandidatkinje   koje se ne odazovu na informativni razgovor, smatrati će se da su odustali od prijave.

Za osobu koja bude izabrana, Hrvatskom zavodu za zapošljavanje podnijeti će se zahtjev za sufinanciranje programa stručnog osposobljavanja za rad bez zasnivanja radnog odnosa, te će po dobivenom odobrenju od strane Zavoda sa tom osobom sklopiti Ugovor o stručnom osposobljavanju za rad bez zasnivanja radnog odnosa.

**VII.**

Ovaj poziv objavljuje se na mrežnim stranicama i oglasnim pločama Hrvatskog zavoda za zapošljavanje i Talijanskog dječjeg vrtića “Vrtuljak” Umag, te na mrežnim stranicama Grada Umaga.

Predsjednik Upravnog vijeća:

Milan Vukšić